ไทยพาณิชย์ ประกาศปรับขึ้นอัตราดอกเบี้ยเงินฝาก-กู้
&nbsp;ไทยพาณิชย์ ประกาศปรับขึ้นอัตราดอกเบี้ยเงินฝากประจำ ตั๋วแลกเงินและเงินให้สินเชื่อทุกประเภท มีผล วันนี้
29 ต.ค. 2565

ไทยพาณิชย์ ประกาศปรับขึ้นอัตราดอกเบี้ยเงินฝากประจำ ตั๋วแลกเงินและเงินให้สินเชื่อทุกประเภท มีผล วันนี้
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ กล่าวว่า ธนาคารได้พิจารณาปรับอัตราดอกเบี้ยทั้งเงินฝากและเงินให้สินเชื่อ ตามสภาวะเศรษฐกิจของประเทศที่ปรับตัวดีขึ้น โดยเงินฝากประจำและตั๋วแลกเงินปรับขึ้นทั้งประมาณ 0.25%-0.30% ต่อปี ตามวงเงินและระยะเวลาการฝาก สำหรับอัตราดอกเบี้ยเงินให้สินเชื่อได้มีการปรับขึ้นเช่นกันตามประเภทของอัตราดอกเบี้ยเงินให้สินเชื่อโดยปรับขึ้น 0.125%-0.15% ต่อปี ทั้งนี้ มีผลตั้งแต่วันที่ 22 เมษายน 2554 เป็นต้นไป
จากการปรับอัตราดอกเบี้ยดังกล่าว ส่งผลให้อัตราดอกเบี้ยเงินฝากประจำ 3 เดือน เพิ่มขึ้นเป็น 1.50%-1.70% ต่อปี เงินฝากประจำ 6 เดือนเป็น 1.80%-2.00%  ต่อปี  เงินฝากประจำ 12 เดือน เป็น 2.00%-2.20%  ต่อปี และเงินฝากประจำระยะยาว 24 เดือนปรับเป็น  2.65%-2.95% ต่อปี และ 36 เดือน ปรับเป็น  3.15%-3.25% ต่อปี สำหรับอัตราดอกเบี้ยเงินกู้ MLR  ปรับเป็น  6.75%  ต่อปี อัตราดอกเบี้ย MOR  เป็น  7.00% ต่อปี และอัตราดอกเบี้ย MRR เป็น 7.50%  ต่อปีตามลำดับ